

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće Općine Vidovec

KLASA: 013-01/15-01/ 05

URBROJ: 2186/10-01/1-15-01

Vidovec, 07.10.2015.

Na temelju članka 61.a Zakona o lokalnoj i područnoj (regionalnoj) samoupravi (“Narodne novine” br. 33/01, 60/01, 129/05, 109/07, 125/08, 36/09, 150/11, 144/12, 19/13), članaka 31. i 65. Statuta Općine Vidovec (“Službeni vjesnik Varaždinske županije” br. 09/13. i 36/13) te članka 4. Odluke o izboru članova vijeća mjesnih odbora na području općine Vidovec (“Službeni vjesnik Varaždinske županije” br. 21/15.)Općinsko vijeće Općine Vidovec, na 02. Izvanrednoj sjednici Općinskog vijeća Općine Vidovec održane dana 07.10.2015. godine, donosi

**O D L U K U**

**o raspisivanju izbora za članove vijeća mjesnih odbora**

**na području Općine Vidovec**

Članak 1.

Raspisuju se izbori za članove vijeća mjesnih odbora na području Općine Vidovec i to:

1. Mjesni odbor Nedeljanec – Prekno (obuhvaća naselja: Nedeljanec i Prekno),

2. Mjesni odbor Cargovec – Zamlača (obuhvaća naselja: Cargovec i Zamlača),

3. Mjesni odbor Vidovec (obuhvaća naselja: Vidovec, Šijanec, Krkanec i Papinec),

4. Mjesni odbor Domitrovec – Budislavec (obuhvaća naselja: Domitrovec i

Budislavec),

5. Mjesni odbor Tužno (obuhvaća naselje Tužno).

Svaki mjesni odbor na području općine Vidovec ima vijeće sa 5 (pet) članova.

Članak 2.

Za dan provedbe izbora određuje se **NEDJELJA – 08. studenoga 2015. godine** u vremenu od 07.00 do 19.00 sati.

Članak 3.

Ova Odluka stupa na snagu danom objave tj. 07.10.2015. godine u “Službenom vjesniku Varaždinske županije” broj:45/15.)

Općinsko vijeće Općine Vidovec

Predsjednik

Zdravko Pizek